Source: https://www.postimees.ee/3701323/kohus-tunnistas-seaduslikuks-terrorismis-kahtlustatava-eesti-kodaniku-ukrainale-valjaandmise
Timestamp: 2019-10-24 01:29:36+00:00
Document Index: 4740577

Matched Legal Cases: ['Kohus ', 'Kohus ', 'kohus ', 'kohus ', 'Kohus ', 'kohus ']

Kohus tunnistas seaduslikuks terrorismis kahtlustatava Eesti kodaniku Ukrainale väljaandmise - Eesti - Postimees: Värsked uudised Eestist ja välismaalt
Kohus tunnistas seaduslikuks terrorismis kahtlustatava Eesti kodaniku Ukrainale väljaandmise
Ringkonnakohus tühistas Tallinna halduskohtu 3. veebruaril langetatud otsuse ja leidis, et Poljakovi väljaandmine Ukrainale on seaduslik.
Tänasele kohtuotsusele saab esitada kassatsioonikaebuse 30. maini.
Kaitsepolitsei pidas Ukrainas separatistide heaks tegutsemises kahtlustatava Poljakovi kinni juba mullu veebruaris, kuid tema väljaandmine on seni õiguslike vaidluste tõttu veninud.
Tallinna halduskohus tühistas 3. veebruaril valitsuse korralduse anda terrorismis kahtlustatav Eesti kodanik Vladimir Poljakov välja Ukrainale ja tegi valitsusele ettekirjutuse tema Ukrainale väljaandmise küsimuse uuesti otsustamiseks.
Loe lähemalt: Kohus tühistas terrorismis kahtlustatava Eesti kodaniku Ukrainale väljaandmise
Halduskohus leidis, et valitsus pidi olema mullu 21. detsembril tehtud korralduses veendunud, et isiku välisriigile väljaandmine on õiguslikult lubatav, mis hõlmab muu hulgas veendumust selles, et puuduvad väljaandmist välistavad asjaolud.
Halduskohtu hinnangul ei selgitanud valitsus oma korralduses kõiki otsustamiseks vajalikke olulisi faktilisi asjaolusid, seega on korraldus õigusvastane ja kuulub tühistamisele.
Muu hulgas olid ülesanneteks objektide ja ebaseaduslikult kinnipeetud inimeste valvamine ja konvoeerimine, kuid välistada ei saa ka osalemist lahingtegevuses. Rühmituse tegevus oli Ukraina andmete järgi suunatud terrorismikuriteo toimepanemisele Ukraina riigi vastu.
«Kuna esitatud kahtlustuse järgi on teod toime pandud Ukrainas ning seal asub oluline osa tõenditest, peab prokuratuur põhjendatuks, et kahtlustatava üle toimuks kohtupidamine Ukrainas,» on kriminaalasja kommenteerinud juhtiv riigiprokurör Steven-Hristo Evestus öelnud.
Samasugune kuritegu on Eestis karistatav 5-20-aastase või eluaegse vangistusega. Eesti kohtud on varem tunnistanud Poljakovi Ukrainale väljaandmise õiguslikult lubatavaks.